Familia sa are o avere de trei miliarde de euro, dar ea a rămas o tânără cu principii de viață solide. Karina Pavăl, nimeni alta decât moștenitoarea imperiului Dedeman, este excepția de la regula bogătașilor ce-și expun luxul ca pe un trofeu. Tânăra școlită la Londra, al cărei viitor este asigurat, din punct de vedere financiar, se poartă ca un om obișnuit. Îmbrăcată cu gust, dar fără a face reclamă la articole vestimentare de firmă sau la vreo poșetă scumpă cât o garsonieră, Karina Pavăl a fost zărită plimbându-se pe stradă, alături de o prietenă și de iubitul său avocat. Iar CANCAN.RO vă prezintă imaginile, în exclusivitate.
Bogăția nu o îndeamnă să epateze. Și nici să etaleze pe stradă haine și accesorii de lux, mai ceva ca la o prezentare pe podium. Cum fac, de altfel, majoritatea odraslelor miliardarilor autohtoni. Karina Pavăl, moștenitoarea imperiului Dedeman, a rămas cu picioarele pe pământ. Și se poartă ca un om obișnuit, care-și dedică puținul timp liber avut la dispoziție plimbărilor în aer liber.
Deunăzi, ea a fost surprinsă alături de iubitul său avocat, Dragoș Iamandi, și de o prietenă, în zona Floreasca. Tinerii au luat masa în oraș și au plecat apoi, pe jos, pe străzile din zonă. Fără ca undeva, la doar câțiva metri distanță, să-i aștepte vreo limuzină de sute de mii de euro.
Tânăra școlită la Londra, al cărei viitor este asigurat, din punct de vedere financiar, a fost și de această dată o prezență cât se poate de discretă. Îmbrăcată cu gust, dar fără a face reclamă la articole vestimentare de firmă sau la vreo poșetă scumpă cât o garsonieră, Karina Pavăl reprezintă, fără îndoială, un exemplu pentru clasa socială din care face parte. Și, cu siguranță, averea și afacerile familiei vor rămâne pe mâini bune. Fără a exista vreun risc că vor ajunge „pe apa sâmbetei”, ca-n cazul altor miliardari celebri.
Tânăra în vârstă de 29 de ani, a cărei familie are o avere de trei miliarde de euro, a locuit o bună perioadă de timp la Londra. Și-a finalizat studiile la Universitatea Queen Mary, apoi a urmat și un program de masterat în cadrul Universității Cambridge, specializarea real estate și zona financiară.
Ea a fost nevoită să revină în România după ce familia sa a achiziționat 30 % din grupul firmei Tei, ce cuprinde un cunoscut lanț de magazine, pentru a se ocupa de această afacere.